
PRAEFATIO. 


Medu8ae et imaginura et mythi originem pervesti- 
gantibus summa cum diligentia ea vestigia premenda 
sunt, quibus quaestio in Orientem versus dirigatur. 
Quae quum paucis indicari nequeant, operis mei, quod 
jam jara ad finem perducturus sum ? specimine ea artis 
monumenta indicavi, quibus mythi interpretatio confir- 
metur. Spero fore, ut mox intelligenti archaeologorum 
judicio et mytho et monumentis explicatis probavisse 
videar, Medusae caput solem esse, Persei vero pugnam 
in Graecorum mythis ad so lis ortum spectare. 


Medusae imagines ad lunam referendas esse quum 
fere omnes censeant, usque ad hanc qua vivimus aeta- 
tem nondum satis explicatum est, qua ratione sol gravi 
certamine lunam devincat. Constat enim ínter omnes 
Perseum solis deum esse. 

Equidem Medusam solem esse arbitror; mythum 
vero ex Asia in Europam translatum esse jam ea de- 
monstran^ quae hac dissertatione exponam. 

Prius quam opus aggrediar, paucis eorum mentio 
facienda est, qui in hac quaestione operam colloca- 
verint. 

Ac primum quidem monendum est, Rad. Rochetti 
(vide: Journal des Sav. 1884. Mai p. 281) argumenta 
Carolum O. Muellerum jure improbasse et rejecisse 
fvide ser. min. II. p. 678). Sententiam, quam Rochet- 
tus parum defendit, Capranesius denuo exposuit (in 
Ann. arch. rom. Vol. XIL p. 206), quamvis negligen- 
tius rem tractaverit. Quod mirum est de eis, qui de 
numis Populoniae egerunt. Obstabat quidem quod 
Eckhelius in his tractandis erravit. Itaque de numis 
Populoniae pauca monenda sunt. Quam urbem in 
maris ora sitam rebus navalibus floruisse numi demon- 
strant, quorum typi ex parte quidem ad res navales 


. 8 . 

alludant*). Quibu8 in numis tractandis signa quaedam 
stellis similia haud facilia sunt explicatu. Aut unum 
aut dúo in singulis numis reperiuntur. Eckhelius (in 
N. V. A.) pro stellis habenda esse censuisset, nisi in 
numo, quem I. 16. edidit, stellae quae videtur imago 
paullulum differret. Haec vero sententiam illam pror- 
sus non pervertit; de solé enim cogitare licet, quem 
veteres fere ut stellam finxisse constet. Utrum in numo 
ejusdem tabulae décimo rotunda quaedam signa**) ad 
minores stellas spectent an aliud indicatum sit, in me- 
dio relinquendum est. In alterius tabulae numo primo 
lineóla apposita est. Quamvis non decernam quo haec 
pertineat, stellae signum effictum esse arbitror. Primum 
enim me fugit, qua ratione de alia re cogitari possit, 
deinde stella lunulae apposita (in ejusdem numi altera 
parte) aliquid simile significet necesse est atque ut 
exemplum afferam in tab. XI. numo tertio, 

Ubicunque vero duae stellae cum majore sidere, 
aut solé aut luna, conjunctae inveniuntur, dubium esse 
fere nequit, quin stella, quae et vespertina et matutina 
vocetur, indicata sit ***). 

Quod quura ita sit Eckhelii (1. a.) opinionem reji- 
ciendam esse sequitur, quum in larva non habeas, quod 
stellis facias. Recte igitur Streberus in act. phil.-hist. 
acad. bav. vol. L p. 131 sq., ann 21 ejus sententiam 
improbavit. Addidit se suam esse confirmaturum, quod 


*) Apud eos auctores inveniuntur, quos G. Dennis in libro 
de urb. et loe. aep. Etrur. comp. p. 524. 26. vera. Meissner 
affert. 

**) Conf. „a Catalogue of the vases in the British Museum“ 
I. 244. 

***) Conf. Wieseler in „Nuove Memorie dell’ Inst.“ Vol. II» 
det. XIV. 1. 

nescio utrum fecerit necne. Etiam C. O. Muellerus d© 
Gorgoneo non dubitavit, cf. Mon. Art. Vet. I. LXIII. 
333. Plautii numum similem Gorgonis imaginem con- 
tinentem ne conferamus , Victoria adversae partís pro- 
hibet quadrigam in sublime rapiens (cf. Plin. N. H. 
XXXV. §. 108. p. 365. Chr. Url.); Medusa© enim ca- 
pite addito Victoriae vim gravissimam esse indicatur. 
Etiam ceteri numi, quos Eckbelius affert, parum in 
hanc rem faciunt. 

Quod attinet ad numos illos Populoniae máxime 
quaerendum est, quid in Medusae capite stellae illa© 
indicent, quattuor radiis compositae. 

Veneris stella, quum diem et aperire et occludere 
videatur, cum diei et noctis sidere simili ratione con- 
jungi potest. Quaeritur quo Gorgoneum referendum 
sit, Quam litem ut dirimamus Rhodiorum numi adhi- 
bendi sunt. 

Artis igitur periti concedant necesse est, máxime 
in Rhodiorum numis Apollinis imaginem prorsus non 
discedere a typo, quo masculae Medusae facies reprae- 
sentetur. Qui Rhodiorum numi ex parte quidem docu- 
mento sunt, Medusae caput solis esse symbolum. Quod 
aperte numus quídam demonstrat , quem Eckhelius 
tab. XII, 18 edidit. Conf. Brandisii libri, quem in- 
scripsit: Das Münz-; Mass- und Gewichtswesen inVor- 
derasien bis auf Alexander den Grossen , p. 342 nec 
non p. 485. col. 4. (magistratuum nomina.) 

Rhodiorum Ínsula Solis jussu e mari provecta esse 
credebatur, quare in numis plerumque Apollinis Solis, 
interdum Bacchi caput invenitur, quae numina hac in 
ínsula in unam notionem confundebantur. Cur haec 
numina solaría numis repraesentata sint, facile intel- 
ligitur. 

Solent enim veteres déos vel eorum simulacra, 

quae ipsi possident aut colunt, numis ostendere. Atque 
quum ínsula a solé e mari provecta esse ferretur, non 
absonum erat, quod etiam deum e mari provectum nu- 
mis repraesentari voluerunt. 

Etiam Eckhelius „caput Solis obversum passis cri- 
nibus adstitutis binis alis“ effictum esse vidit. „Solis 
cáput a inquit „hac forma absque alis tamen, saepe in 
Rhodiorum numis videre licet, ñeque alas capiti Solis 
affixas in alio antiquitatis monumento conspicere me 
memini. — Hujus symboli facilis explicatus, nam ut 
radii calorem et lucem a Solé exeuntem indicant, ita 
alae celeritatem, qua per immensa spatia circuitu diurno 
fertur, exprimunt, aut quod Sol veiut in aere libratus, 
tanquam alis propriis nullo alieno adminiculo se sus- 
téntate Neutram explicationem admittendam esse per- 
suasum habeo, ne priorem quidem, quum statim eluceat 
capitis alas mentís indicare alacritatem vel motum. 
Solis dei alae capitis, quum in ceteris Rhodiorum nu- 
mis non inveniantur, in hoc de quo agimus numo ali- 
quid insuetum habent, ñeque vero mirum, modo ad id 
temporis momentum referendas esse censeas, quo solis 
certamen fíat, quod matutinum esse conjicio. Alis igi- 
tur additis artificem labores Solis orientis significasse 
putaverim. Exemplum adhibeo Thetidis, quae quum 
alias a sororibus specie non differat, in fronte alas 
parvas gerat (vide: Mon. dell’ Inst. 1832.. t. 37, Over- 
beck, G. H. B. 8, 4). Notissimae sunt Bacchi, Musa- 
rum, Sirenum, Parcarum alae. 

Facies vero illa Solaris Medusae est, quae res propter 
angues illos no datos statuenda est, qui sub mentó appo- 
siti Medusae proprii habentur. Sequitur in hoc numo 
Solis et Medusae mascula facie praeditae capita nihil 
ínter se differre. Quare etiam in numis Populoniae 

non statim de lunae facie gorgonea Orphicorum cogi- 
tandum esse concedendum est. 

Stellae illae Graecis Italisve non debentur; in artis 
vero monumentis, quae ad Orientem spectant, saepe 
inveniuntur. 

Quibus expositis eo redire licet , unde profecti 
sumus. Populonia urbs, ad mare sita, multis rationibus 
cum Orientis populis artibusque commercium habuisse 
potest. Atque quum in Etruria Orientalium artem 
alias viguisse demonstraturus sim, etiara in stellis illis 
idem statuere non dubito. Exemplum, quod afferam, 
gravissimum esse documentum potentiae, qua térra 
marique Orientales, quieunque sunt, rebus artibusque 
Occidentalium sese immiscuerunt , simul vero in hac, 
quam instituí, quaestione plurimum valere, mox appa- 
rebit. Agitur de disco manubriato, de quo Brunnius 
disseruit in Ann. arcb rom, vol. XXX., ann. 1858, 
p. 387. Certamen repraesentatum est, quo Perseus 
Medusam devincit. Tertius Mercurius accedit, Persei 
comes. Nomina addita sunt, quare res in dubium vo- 
cari nequit. Medusae masculae nomen, quod ad mythum 
attinet, gravissimi est momenti, simul vero testimonium, 
rationem certam esse, quam Ínter Tarsum et Perseum 
intercederé gemma petroburgensi adhibita alio loco 
ostendam. Ex eis, quae Brunnius exponit *), duae res 


*) Dicit Brunnius: Ma la figura attaccata da Perseo sullo 
specchio, é veramente la Medusa? L’iscrizione offre un nome 
affatto sconosciuto VSRAT (i. e. Tarsensis. Dissentit Cavedonius 
in „Buil. dell’ Inst.“ 1859, ‘p. 176, cujus sententia doctior est) 
nel quale io per me non so rintracciare nessuna relazione col 
nome non pur di Medusa, ma nemmeno con nessun altro della 
mitología greca. La figura stessa mostra un carattere molto 

concludendae sunt. Ac primum quidem olim mascu- 
lam fuisse Gorgonis naturam veri simile fit. Vocis 
enim exitus, quum in u desinat, una cum figurae specie 
externa veri simile reddit, artificem de numine mare 
cogitasse. Quae sententia in tot Gorgonea cadit, ut 
decerni nequeat, utrum Gorgoneum saepius maris an 
feminae speciem prae se ferat. Eis temporibus, quibus 
Gorgoneum lunare esse symbolum magis magisque 
putabatur, atque labores animi (et cupidines et pa- 
tientia), Medusae facie exprimi coepti sunt, fere neces- 
sario virginis facies praeferebatur, quum et mollior sit 
feminarum animus et molliora oris lineamenta omnes 
animi labores disertius effingant, etiam in mascula ita 
transiré possint, ut prior status non prorsus evanescat. 
Gorgoneam illam faciem Ínter monumenta etrusca fre- 
quentissimam esse et Capranesius monuit et apud 
omnes constat, cujus rei specimen etiam in speculo 
illo invenitur. Deinde summi est raomenti, quod Me - 
dusa Tarsensis dicitur. 

Nomina etruscis litteris addita Etruscos numen 
asianum novisse ostendunt. Artífices, quum usum eu- 
rent vulgarem, notam rem expresserint necesse est. 
Arcto igitur scilicet commercii vinculo rebus Tarsen- 
sium Etruscorum res adhaeserunt. Nomine illo appo- 
sito simul apparet, alienum visum esse monstrum gor- 
goneum. Non vero sequitur, Etruscos vel nautas vel 
artífices Medusam ejusque mythum in Asia, quae minor 
vocatur, cognovisse, quum etiam in Sicilia Tarsensium 


indeciso: la faccia disgraziamente di doana, l’abito leggiore che 
ravvolto intorno alie coscie é tirato sulla spalla sinistra, nemmeno 
pare convenir ad una donna, ed il petto, come mi vien comuni- 
cato dal che Migliarini dopo l’essatto esame dell’ origínale, sem- 
bra piuttusto d’uomo. 

mythus innotescere potuerit. Constat enim, in Sicilia 
prae ceteris Phoenices viguisse, quem populum ad Per- 
sei fabulam pertinere, alio loco demonstrandum est. 
Ibidem Asianorum est triquetrum illud, quod quum per 
omnem fere terraram orbem in usu fuisse constet et 
Siculorum insulae triquetrae symbolum fuerit, monu- 
mentis Asianorum adhibitis explicandum est. Quoniam 
in nonnullis monumentis Gorgoneum impositum est, 
diligentius explicare conabor. — Idem significat sive 
tribus sive quattuor cruribus constat, quae res inde 
sequitur, quod in ejusdem generis monumentis utraque 
species inven itur. (Cf. Gaedech. in ene. univ. s. v. 
Gorgo, §. 17, p. 402.) Nihil differre signa, quae tribus 
cruribus impositis fiant ab eis, quae tribus lunulis cur- 
vatis vel falcibus exhibeantur, Eckhelius 1. a. p. 77 
ostendit. Credunt tribus quattuorve signi partibus tres 
quattuorve anni partes significan. Quam rem in me- 
dio relinquo, quamvis de illa re cogitari posse con- 
cedam ; partium signi numerus saepissime augetur, ut 
praeter rotationem citissimam nihil indicatum esse con- 
jicias. Ornamentum enim illud clipeorum ad simpli- 
ciorem triquetri formam recedit. Exempla abundant *). 
Crucis figuram, cujus ad hastas hastulae obliquae inter- 
dum ita apponuntur, ut anguli rotundentur (cf. Inghi- 
ramii Vas. f. CCCLXXXIII ; Monum. d. J. 1836. 
XXXVIII. alia), eandem exprimere rem prorsus con- 
stare crediderim. Celerrime atque vi fulmínea rotatio- 


*) In medií s cruribus consertis orbis invenitur. Cf. Pinder. 
de numis ant. p. 68. n. 361; Marci Carlonii „Bass. Volsci in Terra 
cotta. Roma. 1785.“ t. VIII; Mus. Etr. Greg- I., XXkVIII, 4; 
Gerb. Vas. gr. pict. IV, CCXLVI ; Mon. d. I. V, t. XI, VI et 
VII, LXXVIII, mase. a. 1836. XXXVIII ; Beul. in num. Ath. p. 19. 
aliis locis. 

nem fieri numus demonstrat Aspendi Pamphyliae urbis 
Argivorum coloniae (vide Comb. Mus. Hunt. Vil. 15). 
Solis rotam ejusque rotationem exprimí praeter Cayl. 
coll. V. CVI et L. Muell. „Religiose Symboler af 
Stierne-, Kors- og Cirkel-Form hos Oldtidens Kultur- 
folk“. p. 85. a. tab. n. 24, quod monumentum confe- 
rendum est cum Lajardi Mithriacorum XLV. 20., laby- 
rinthi imagines docent. Quamvis enim labyrinthus sae- 
pius ita effingatur, ut ñeque finem ñeque aditum dig- 
noscas, non desunt numi aliquot, quibus quo tela illa 
referenda sit apertius fíat. Agitur de eis numis Cnossi 
urbis Cretensium, quos Combius 1. a. XVIII. 17. 16. 
23. edidit, qui non discernendi sunt a ceteris ejusdem 
urbis eandem rem paullo diversa specie repraesen- 
tantibus. 

Máxime porro ad num. 12. ej. tab. animadverten- 
dum est, quoniam conjicere lieet, hastae vel sagittae 
ferrum cum fulmine conjunctum Ídem indicare atque 
aquilam in numo illo Aspendi effictam, scil. celeritatem 
rotationis. Cretensium labyrinthus ab Daedalo Minoi 
exstructus esse ferebatur. Secundum plerosque auc- 
tores (cf. Steph. diss. de Thes. et Minot. conscr. p. 77) 
Minotaurus ibi versabatur, quem Theseus in medio 
aedificio Ariadnae ope sive gladio sive clava confecit 
vel certamine inito suffocavit. 

Minos, Europae filius, Pasiphaes conjux, Minotauro 
tauri capite praedito septem pueros septemque puellas 
devorandas tradebat. 

De dierum decursu agi elucet. 

De solari numine et Minois et Minotauri Prellerus 
Myth. Gr. II, p. 118 sqq. dixit. Quam rem quum 
recte perspexerit, mirum est, quod labyrintho coelum 
significan credit, siderum itineribus indicatum. Quae 
sententia numis quos attuli adhibitis rejicienda est» 

Procul dubio de unius sideris rotatione agitur*), quod 
sidus solem esse et propter indolem religionum asia- 
narum veri siraile fit et satis confidentur statui potest 
propter Minotauri naturam voracem (solarem). Sequitur 
hoc etiam in ceteris monumentis, quae cum rebus Asia- 
norum cobaerere possint, conjiciendum esse. De his 
monumentis prae ceteris egerunt Letronnius, Rochettus, 
Schwenkius, Muenterus, Grotefendus, Rappius, L. Muel- 
lerus, Wieselerus , Lippmannus **). Ex eis , quae jam 
Muenterus attulit, signum illud per omnem terrarum 
orbem inveniri sequitur. Sanctissimum visum esse. 
Remusatus (ap. Grotefendum) confirmat. Et Remusatus 
et Lippmannus decem millia signo illo significata esse 
docuit. Addit Lippmannus numero totum indicari 
mundum qui rotae instar circumvolvatur. Eis monu- 
mentis, quae partim ipse affero, partim Gaedech. 1. a. 
collegit, indicari ^crediderim de solis mundi rectoris 
rota agi. 

In numis igitur veteribus, de quibus dúo tab. I. 


*) Ne quis ornamentum Maeandrium objiciat, cujus partes 
quum modo arctias modo laxias cohaereant, proprie per se spec- 
tandae sint, Simplex ornamentum in signorum seriem transiit. 

**) Letronnius: Examen arch. de deux questions etc. in „Mém. 
de l’Acad. roy. d. inscr. et d. b. 1. XVI. II. p. 237 sq. ; cf. Ann. 
arch. rom. a. 1834. t. G. et p. 122 ; Rad. Rochettus: Sur la croix 
ansde etc., p. 285 sq. et „Mélanges d’arch. comp.“ in Mem. de 
l’ac. etc. y. XVII. II, t. IX. 8a. 8b. 9; Schwcnckius: Myth. Pers. 
p. 220. p. 395 ; Muenterus in libro de symb. — Chr. p. 72 sq. 
ann. 7; Grotefendus: Amalth. Vol. I. p. 101; Rappius: ann. rhen. 
fax. XXXIX. p. 116 sq ; L. Muellerus: 1. a. et in „Fortsatte Be- 
maerkninger on Oldtids symboler af Stierne-, Kors- o g Cirkel-Form. 
1867“; Wieselerus in act. phil. hannov. (XXIII), p. 43; Lippman- 
nus: „Mitth. d. k. k. ttstr. Mus. fur Kunst und Ind.“ a. 1870. 61. 
p. 239. 

8 sq. libelli de Graeis conscripti repraesentata sunt, 
et seniles et juveniles plerumque masculae inveniuntur 
figurae curvis genibus cum rotundo orbe sese prori- 
pientes. Cí. Waddingtonium in: Rev. num. 1860. p. 1 
sq., E. Curtii dissertationem de his sirailibusque figu- 
ris conscriptam. Eas figuras, quae in numis inveniun- 
tur, easque, quae proxime accedunt, eandem sententiam 
exprimere conjicio atque erara hominum Ínter se cir- 
cum orbem conjuncta et Gorgonea cruribus infixa. 
Omnia baec monumenta ad solis rotationem spectare 
arbitror. In nonnullis eorura monumentorum , quae 
attuli Gaedechensius prorsus dissentit, quum de lunae 
vi cogitandnm esse censeat. Quam sententiam duobus 
monumentis Ínter se similibus comprobari auctor est. 
Alterum a Toelkenio in Cat. gemm. berol. III, 1. 24. 
p. 89 descriptum est, alterum in Ficoronii „gemm. an- 
tiq.“ t. X. invenitur. Gravis est Graedechensii error, 
quum de ea ratione moneat, qua sol et luna de anni 
temporibus imperium teneant (p. 403). Primum enim 
certum est, caput eui sol insistit non lunare esse sym- 
bolum, quum eadem solis ipsius capitis imago aliunde *) 
constet. Facies valde barbata ad solem radiantem 
referenda est. Quae quum cruribus additis citissime 
circumferatur, necesse est certum temporis momentum 
ea solis figura indicatum esse, quae imposita est. Fla- 
gellum sinistra tenet, dextram extendere videtur (conf. 
Gorii Gemm. Flor. II, XIV. 1). 

Qui status orientem solem indieat. 

Eo igitur pervenimus, ut tota solis imagine solem 
victorem , capite circumvoluto ortum solis certamine 


*) Vide Gorii Gemm. astr. I. XXX. V; Mus. Cap. I, 56; Col- 
lezione di tutte le antichitá dello Museo Naniano, 264; Neum. Num. 
in. n. IV, 5. 

perfecto indicatum esse conjiciamus. Quam opinionem' 
alia monumenta confirmant, quorum exemplum in mus. 
Odelscalch. II, XXX invenitur. Eo loco noctua Mi- 
nervae conspicitur, victricis deae instar clipeo hasta 
galea (in capite humano vel divino) praedita, Gorgoneo 
insistens. Cippus vel columna funebris apposita est. 

Caput igitur Medusae mortis symbolum deae sym- 
bolo cedit. 

Quo monumento collato ad priorem gemmam re- 
deamus. Sol victus et sol invictus repraesentati sunt. 
Quae quum ita sint, solis devicti imago in mediis cru- 
ribus posita doceat necesse est, quid de Gorgoneis 
ibidem positis judicandum sit. Gorgoneum solis luc- 
tantis imaginem esse perspicimus. Quam sententiam 
aliae confirmant radones, quas jam expositurus sum. 

Koppius igitur in Palaeogr. crit. IV §. 846, p. 330 
et 31 recentioris quidem artis sed gravissima monu- 
menta affert. De gemma agitur et numo. Qui numus 
ibid. p. 331 depictus est. Accuratius eum tractaverunt 
Morgensternius et J. V. Franckius loe. a Koppio all. 
Utrum post Koppium alii in haec monumenta inquisi- 
verint, equidem nescio. Quamvis Morgensternius §. 2, 
p. 8 de Gorgone cogitare nolit, Koppio assentiri etiam 
Gaedechensius non dubitavit. In altera parte Gorgo- 
neum effictum est eum capitis ornatum gerens, quem 
solis indicium esse Solis imago demonstrad Quae 
imago repraesentata est ap. Kopp. 1. a. IV. §. 657. 
p. 91 cf. Wies. ad Mon. A. Vet. II. LXII. 802. 

Valde dolendum est, quod alterius monumentorum 
lateris inscriptio obscurior est, quam quae hucusque 
certa ratione explicata sit. 

Unum vero certum esse arbitror, agi de victoria. 
Koppius hanc conjectura eruit sententiam: „in atra 
illa die, per malum atrata, qui serpens sinuaberis et 

qui leo rugies et qui agnus quiesces.“ Radii solis or- 
namentó causa fere ut folia capiti impositi sunt, quare 
dubium esse nequit, quin angues capitis gorgonei ad 
solis témpora et naturam pertineant. 

Septem illi angues ad septem hebdomadis dies 
referendi sunt. 

De solis via cum anguis lapsu errático et multi- 
plici collata saepius dictura est. Solem igitur Gor- 
gonei facie repraesentatum invenimus. Ut vero sol 
laboribus sese subjicit, ita, quibus illa erant amuleta 
sperabant fore ut et ipsi victores evaderent e vitae 
laboribus et Satanae ut Medusae periculis. 

Quae monumenta cum gemrnis, quas antea tractavi 
conferenda sunt, e qua comparatione elucet, Muenterum 
in libro de veter. Christ. symb. et mon. (vide paginam 
in tabul. explic. indicatam) et Morgensternium 1, a. 
errasse, quum de eis dissentirent, quae Koppius alii 
viderunt. 

Quibus perpensis dubium non relinquitur, quin 
Gorgoneum in mediis cruribus lunulisve effictum ad 
solem referendum sit , iter laboriose conficientem. 
Máxime vero in certamine orientis et occidentis diei 
laborat. 

Hiñe ad aliam rem profieiscendum est. Ad ea 
enim monumenta de quibus modo egi proxime acce- 
dunt, quae in medio zodiaco gorgoneam solis faciem 
ostendant. Ubi quum symbolum illud temporis notio- 
nem exprimat, conferendum est, quod Medusa in horo- 
logiis solariis et aquariis invenitur, cf. Voelk, de myth. 
Jap. p. 122; Creuz, Symb. III, p. 371. Choricii Ga- 
zaei * E*(pQ % (¿qoXoyíov in Boiss. edit. Orat. Decl. Fr. 
p. 151 sq. locus est „alte corruptus“, apparet vero de 
Gorgonis nece agi certis temporum momentis a Perseo 
perpetrata, quae res illo loco explicatione egeret, nisi 

de solis certamine matutino in horas vel alias diei 
partes translato ageretur. Sol igitur diei partes definit, 
quocum conferendnm est, quod per singula zodiaci 
signa provehitur. Et Sol et Medusa in medio zodiaco 
inveniuntur *). 

Similitudo, quam Ínter Medusae et Solis dei caput 
intercederé videmus, numo quodam Chabactae confir- 
matur, qui inv. ap. Wies. 1. a. II. LXXII. 918. Folia 
vel squamae in quibus caput Medusae clausis oculis 
collocatum est, pro radiis habenda esse numo Solensi 
verisimile redditur. Cf. Panofk. in act. phil. soc. reg. 
ber. a. 1840, t. IV. 20; Combii vet. pop. et reg. num. 
X, 17. In altera numi parte „aegis Palladis, inserto 
Medusae capite, u in altera infra mulierem 

turritam tauro vectam, retro aquila respiciens u invenitur. 
De aegide cogitari nequit. 

Certum enim est squameum vel foliorum con- 
sertorum ornatum alaram instar in quattuor partes 
extendí. Cum latís illis radiis eorum monumentorum 
conferendus est, quae Wies. 1. a. III. 55. 918 indicavit. 
Radios cum Gorgoneo conjunctos non lunaris sideris 
indicium esse arbitror, quod lucem lunarem radiorum 
in terram immissorura imagine exprimí posse vix quis- 
quam crediderit. Radii illi lati, qui cum foliis conferri 
possunt, re vera eodem spectant, quo usitatior radiorum 
forma, quibus Gorgoneum cingitur. — Solis igitur sym- 
bolum cum Venere dea illa magna minoris Asiae con- 
junctum esse censeo. Gorgoneum ad solis ardorem, 
Venerem ad terrae fecunditatem floremque spectare cre- 
diderim. Alterum metuebant, alteram colebant. 

Gorgoneum radiis vel foliis vel squamis ut aegidi 


*) Solis caput videas in Gorii Gemm. Flor. II. LXXXVIII. 

2 * 

impositum est Quae quum pellis caprina fuerit sae- 
pissime squamis efíicitur, cujus rei certa causa affera- 
tur necesse est. Squamosam aegidem aquatilem referre 
rei naturam statim elucet. Fortasse squamas draconum 
imitati sunt. Tali aegidi quum Gorgoneum saepius 
sit impositum ea in mentem revocat , quae in floribus 
collocata sunt. Cf. descr. Rom. urb. II. 2. p. 61. Mus. 
Chiaram. 343; Demsteri E. Reg. II. LXXII., quibus 
cum monumentis mithriacum conferendum est, quod 
Starkius descripsit, cf. diss. de duob. mithriacis comp. 
t. II., ubi solem vides efflorescentem , i. e. surgentem. 
Eodem Gorgonea illa pertinere apparet. 

Etiam Horus novus sol e loti plantae aquatilis 
calyce surgit. 

Loti notio solis simillima est. Cf. Go erres, de 
mythis As. II. p. 371. ** Creuzeri symb. alios. 

Quam sententiam etiam Gorgoneo plantis imposito 
aut Ínter flores collocato expressam esse non negabitur. 

Ceterum jam ostendam lotum cum Gorgoneo ipso 
conjunctam esse. Dúo enim monumenta Ínter sese 
conferenda sunt, quorum alterum in „Bull. nap. tt I. V, 
alterum in Montfalc. Ant. Expl. II. CXXVII, 6 inve- 
nitur. 

Quae monumenta quisquís Ínter se contulerit, duas 
res statuat necesse est. Primum enim sequitur eos 
qui haec monumenta finxerint, de lunari numine pror- 
sus non cogitasse, deinde concedendum est, larvam 
typhonieam et gorgoneam arete et arte ínter se cohae- 
rere. Loto capitibus imposita vitam u. i. d. naturae 
denuo virescere et efflorescere docetur. Quod si in 
aegidem Gorgoneo praeditam, et clipeum et corporis 
Minervae integumentum referimus, concludendum esse 
putaverim, Boettigerum rectissime de hostium capitibus 
in clipeis collocatis monuisse. Cf. Millini: Descr. des 

tomb. de Canosa T. IX. cum capitibus gorgoneis simi- 
liter collocatis ap. Micalium in : Monum. p. s. etc. CII, 
13 et CH, 9. 

Aegidis natura ad procellas spectat. Quae sen- 
tentia quum semper nota fuerit, ñeque prorsus fugisse 
consentaneum sit, cur squamarum speciem aegis illa 
prae se ferat, in qua angues appositi aquatilem rei 
naturam confirmare videantur, Gorgoneo imposito ex 
veterum sententia victoriam solis deportatam exprimí 
concludendum est. 

Eandem sententiam monumentum quoddam exhi- 
bet, quod Mich. F. de Jabornegg-Altenfelsio edidit. 
In libro, quo de Carinthiae monumentis ad Romanos 
referendis egit, t. CLXXXVHI, haec fere vides: In 
arcu, quem undae circumdant, caput alatum flammis 
ornatum sese subjicit. Stellae et luna additae sunt, 
ut et scenam repraesentent et tempus definiant. 

Arcus enim Orcum significat, undae maris no- 
tionem praebent, e quo sol eo tempore surgit, quo 
stellae et luna jam jam evanescuut. Ut in hoc monu- 
mento undae, ita in Mus. Etr. Greg: II. XCII. 4. 5 
alibi undulata corona serrae similis Gorgonis caput 
circumdat. Facere non possum, quin de aegide simil- 
lime fimbriata moncam (cf. Wies. 1. a. II. XXI. 230). 
Num serrata forma monumenti cujusdam, quod in „Ant. 
d. Bospb. Cimm. LXXIV* invenitur, idem significet, 
iu dubium vocari potest. 

Caput vero illud undulata corona cinctum, saeva 
et oculorum et dentium acie praeditum, a solari nu- 
mine, quod Mercurius et Minerva, lucís renascentis 
numina comitantur, e mari ereptum, quo tándem refe- 
rendum est nisi ad solis caput? 

Mercurium non viri fortis comitis, sed dei officio 
fungí eo demonstratur, quod Perseo simillimus est. 

Qui deus quum in vasis imagine, quam Gerhardus 
repraesentavit (vide „A. V. II. LXXXIX. 4 a ), hastam 
teneat in duas angues desinentem, quale symbolum et 
Mercurio et simili quadam specie Plutoni attribuatur, 
quis est quin Perseum cum utroque deo naturae simi- 
litudine cohaerere censeat? Quum Mercurius, qui diem 
aperiat et occludat, Perseum in certamine cum Gor- 
gone instituendo adjuvet, Polydectes sive Pluto eum in 
Medusam interficiendam mittat, Minerva denique lucis 
diurnae vietricis dea, cujus oculorum acies solis lumine 
refulgeat, et ipsa Gorgonem interfecisse feratur, certa- 
men mane factum sit, symbolum vero illud tempore 
matutino usurpari possit necesse est. 

Qua ratione caduceus ad Medusam spectet gemmis 
nonnullis adhibitis explicatius ostendam. 

Prae ceteris cf. „Prodromum iconicum sculptilium 
gemmarum Basilidiani, Amuletici atque Talismanni 
generis de Museo Antonii Capello Senatoria Veneti. 
Ven. 1702. ed., t. XXXIX. Duas alas vides infra 
conjunctas supra extensas, ut avem videre crederes 
alas expandentem. De mediis alis caduceus erectus 
est. Caduceum effictum esse tab. 49 musei Grimaniani 
et Gorii gemm. astr. I. CXXIII demonstratur. 

In monumento cassellano, quod in Museo Capellii 
invenitur, caduceus terrae vel mundi globum sustinet, 
cui aquila insidet. 

Aquila celeritatem fulmineam indicat, qua cadu- 
ceus lucifer ex alis sese expandentibus globum in 
altum rapit. Artifex necesse est de solis globo cogita- 
verit, quo totus mundus illustretur, quare in sinistra 
parte stellam, in dextra lunulam apposuit, quae sidera 
solis ortu evanescunt. 

In disco manubriato musei Grimaniani undae indi- 
catae sunt, supra dúo cornua copiae, in dextram et 

sinÍ8tram vergentia, ex quibus ubi conjunguntur cadu- 
ceus surgit, alatum mundi vel solis globum tollens. 
Quoniam totum monmentum singulis partibus cassellano 
respondet, quum aquilae loeum alae teneant, expansa- 
rum alarum cornua copiae, caduceum etiam ornatiorem 
idem significare sequitur atque in monumento cassel- 
lano. Quae res etiam in Gorii gemmam cadit. Forma 
caducei difíert; alae enim monumenti Grimm. in globo 
collocatae , apud Gorium in caduceum translatae 
sunt, quae res caducei specie explicatur, quum fere 
hastae vel sceptri sit, circum f|uod ut circum Aescu- 
lapii baculum anguis sese subjicit. Mundus vel sol 
ovo (u. i. d. mundano) indicatus est, quod dúo angues 
eadem ratione circumdant, ut leonis Solaris caput in 
monumento fere mithriaco musei berolinensis , quod 
Lajardus in libr. de cypr. conscr. VIL 6. edidit. 
Eadem res in monumento aegyptiaco vel res aegyp- 

tiacas repraesentante conspicitur in prima pag. alt. vol, 
operis Goerresiani nec non in numo Carthaginiensium 

Mus. Hunter., op. Combiani t. IX. n, 19 alibi. 

Quibus monumentis Ínter se collatis dubium non 
relinquitur, quin caduceus pro se lucífera habendus sit. 

Idem eo monumento demonstratur, in quo caduceus 
Medusae caput sustinet, cf. Montfalc. V. CLXVIII. 
Quibus expositis eo redeamus unde defleximus. Apud 
omnes igitur constat qua ratione Graeci a vero non 
aberrantes, sed profecti modo hastam, modo sagittam, 
modo fulmen trisulcum ad notionem caducei exco- 
lendam adhibuerint. Simpliciorem caducei formam, 
quae etiam apud Etruscos invenitur, ad Orientis reli- 
giones artemque referre non dubito. 

Aemilius Braunius furcam Plutonis simillimam 
speciem praebere rectissime monuit (vide „ann.“ IX. 
p. 274), Deus Solaris, quum Plutonis symbolum teneat, 

eadem ratione illud gererc putandus est atque Mercu- 
rius, cui Apollo ídem symbolum dat, ut nubes matu- 
tinas dispellat. Perseus et galeam et falcem et cibi- 
sin reddit : Quod etiam de caduceo statuendum esse 
opinor. 

Mercurius vero ubique caduceum portat, quo gra- 
vissima pars naturae ejus contineatur, quoniam quum 
lucis tum omnium rerum mutationem efficit. 

Quibus quum de Mercurii et Persei natura satis 
dictum sit, monumento illo berolinensi adhibito perga- 
mus. Capiti igitur leonis in ceteris monumentis mun- 
dum et globum, denique Gorgoneum respondere vidi- 
mus. Leonis caput et Gorgoneum ejusdem rei sym- 
bola aut eandem aut simillimam originem habere 
ostendam. 

Capita leonina et gorgonea ínter se similia esse 
hisce monumentis ínter se collatis concedetur: Mon. 
Matth. U. XVI. 1; Wies. 1. a. II. LXXII. 901; Leve- 
zow, de Med. t. II, 13 — 17; Dése. urb. Rom. II. 2. 
p. 27 sq. Cf. Zoegae diss. a. 192, Welck. ib. p. 412; 
denique Mithrae (Aeonis) statuas. 

§unt qui Gorgonis faciem nihil fuisse arbitrentur 
nisi humanam arte deturbatam; cf. C. O. Muell. ser. 
min. II. p, 669. 

Constat vero apud omnes, quo recentiora monu- 
menta sint, eo pulehriora fieri; quo vero longius quae- 
stione recedimus, Gorgonea plus plus accipere vide- 
mus, quae animalium sunt, máxime leonis et apri. 
Leo et aper in veterum religionibus ea sunt animalia, 
quae ab solaribus deis vincantur. Utriusque rei exem- 
pla in Herculis rebus gestis inveniuntur. Utrumque 
animal per aliquantum temporis spatium saevire, etiam 
solem devorare tectius dicebatur. Quae opiniones ad 
Asiam referuntur. 

Atque quoniam Persei et Medusae mythos ex 
Oriente in Graeciam translatos esse alio loco diligen- 
tius demonstraturus sum, ibidem primas Medusae ima- 
gines natas esse mihi conjiciendum est. De Aegyp- 
tiorum monumentis quae huc pertinant supra expo- 
situm est. 

In monumentis asiaticis Hercules eodem modo 
Gorgonem devincit atque Perseus. Cf. Rad. Roch. de 
Herc. Ass. t. V, 7. 8. 11. 17. 18., VI, 3. 4. 9. 10; 
C. O. Muell. ser. min. cum Mon. Vet. A. I. LIX, 298 
nec non cum vol. II. n. 1852. libri, qui inscribitur 
„a Catalogue of the Greek and Etruscan Vases in the 
Brit. Mus.*) w 

Hercules ipse capite gorgoneo praeditus in monu- 
mento quodam conspicitur, quod primus Abekenius 
descripsit (vide ann. XI. p. 227 sq.) Quaestionem 
denuo suscepit Rad. Rochettus 1, a. p. 364 sq. Ratio- 
nes physicas, quae hac imagine gorgonea indicatae et 


*) Haec est descriptio : On the top, in relief, a Gorgon, hol- 
ding up, on either side , a lion by the fore paw ; she is moving 
to the left, hut looks to the front; her long hair falla down her 

shoniders ; she wears a chiton reaching to the knees and girt at 

the waist, the lions are standing on their hind legs and flying 

back their heads ; the sides of the vase are fluted. Magna Grae- 

cia. (Dur. Nr. 1369). Quum Hercules áarqo/Jrav vocetur, conf. 
Zoegae diss. tab. I. Mithrae chlamydem stellatam et vas. coll.* 
quam attuli , vol. I. 244: the head of Medusa in relief, radiated 
and encircled with eres cents and globules ; the whole within four 
hatched concentric circles. Vulci. cf. Gerh. ser, min. I. p. 357. 4. 
Contra Junoni viotoriae de solis numinibus deportatae signum (cf. 
Tertull. d. cor. 7) ea fere ratione scabelli instar est , qua coeli 
nocturni dea solio solis occidentis radiis inaurato quodammodo in- 
sidit, de qua re conf. Wies. Mon. A. V. II. v. 65, Creuz. Symb. 
III. p. 229 ann. 5. 

repraesentatae sunt, alio loco aecuratius exponam. Hoc 
loco paucis rem attingo. Sol igitur solis animalibus 
confectis infestam suae ipsius naturae partem continet 
et coercet. Cf. Ott. Jahn. in ann. a. 1851. p. 167 sq. 
et Aemil. Braunium ibid. p. 215 — 224. 

Omnia numina, quae ad lucem pertineant, duplici 
vi ac natura praedita sint necesse est. Quodsi eam 
rationem consideramus, qua res cum numinibus cohae- 
reant, duplicem mythorum causam et naturam esse 
invenimus. Aut' una eademque res duorum numinum 
notiones praebet, aut uni numini duae vel plures res 
diversae ita attribuuntur, ut altera alteram excipiat. 
Quae rerum mutatio saepissime certaminis imagine 
exprimitur. Solis et Minervae certamina in mari vel 
lacu fieri credebantur. 

Ea quae in mari fiunt Neptuno cordi sunt, quare 
cum Medusa rem habuisse dicitur. De qua re agatur 
spero fore ut mox intelligatur. Sol priusquam oriatur 
sub maris aequore latet: radiis ut venusta coma quum 
effulgere incipit, coelum et mare coloribus et candidis 
et rutilis ornantur, priusquam pugna illa committatur, 
qua grande Medusae caput e mari eripitur. De quo 
capite sanguinis guttae destillant, e quibus monstra 
nascuntur. (Conf. Aesch. Choeph. vs. 585 sq. una cum 
scbol.) Tantum facinus gravissimi certaminis speciem 
praebeat necesse est In quo certamine solis natura 
saevissima est. Ut vero deorum est natura ita arte 
finguntur. Quare luctanti soli torva facies attribuenda 
erat. Cum se ipso solem in ortu decertare videmus; 
idem in anni temporum decursu fieri videtur. 

Solis luctantis i. e. ardentissimi imago leo est, quo 
saeviente omnia, quae florent, infracta pereunt et u. i. d. 
in Orcum immittuntur, quam rem a Graecis eo exprimí 
solere, quod in lapides vertí dicuntur, alio loco com- 

pluribus mythis adhibitis ostendam. Hoc loco paucis 
Bententiam meam comprobo. 

Orcus Tartarus vocatur, quod nomen quum ono- 
matopoeticum quod vocant esse appareat, loci illius 
naturam viresque significare verisimile est. TaQzaQ&iv 
est: gelu torpentem tremere. TáqxaQog vel zágzaQa 
igitur locum significat , quo gelu torpent. Gelu est 
xqvos, xQvóeig gelidus et terribilis. Cf. II. IX. vs. 2 
cum V. vs. 740. Táqzaqa ita describuntur (cf. Prell. 
1. a. I. p. 51 sq.) ut Gorgonum sedes (cf. Ovid. met. 
1. IV. vs. 772 sq.); cf. carm. tbeogn. vs. 956 sq. , 510 
ed. Welck. Lapis quum fíat quicunque in Medusae 
conspectum venit , in Orcum intrare putandus est. 
Quam Medusam quum Perseus devicisse feratur, Orcum 
ejusque custodem superare creditur. Haec opinio eo 
ni fallor confirman visa est, quod tempus matutinura, 
quo sol in eo est ut oriatur, satis frigidum vel gelidum 
esse senserunt. Sol adversus victori candido ita oppo- 
nitur, ut ardoris saevissimi causa infernalis naturae 
esse dicatur. 

Orci custode vel terroribus depulsis solis deus 
Plutonis ditioni sese eripit. De qua re accuratius agere 
non licet. 

Restat ut de specie et forma Medusae quae non- 
dum tetigi disseram. Alas ad mentis concitationem 
plerumque quidem referendas esse censeo, rictum, buc- 
eas, dentes, linguam exsertam ad voracitatem animalis, 
de qua cum igni conferendum est. (Cf. Ov. Met 
VIII, 8. 30, Sil. Ital. IV. 687, Plin. H. N. II, 107 in.) 
Cornua Medusae aut bacchica sunt aut solis insignia 
(cf. Baehr. symb. mos. I, 474). 

Angues aut terroris injiciendi aut marinae notionis 
causa additi sunt. Unusquisque intelligit, quid de 
oculorum acie et de coma judicandum sit. Barba 

flammea est. Quod attinet ad »xeÍQa<; x a ktag“ (yide 
Apoll. Bibl. II, 3. 4. 2) audias, quae Wolframus de 
Eschenbach de solé fingit: 

síne kláwen 

durh die wolken sint geslagen, 
er stíget üf mit grózer kraft. 

Medusae capitis imagines Asianis deberi eis mo- 
numentis verisimile redditur, quae Rochettum collegisse 
monui. Cf. monuinentum assyrium in „Greece, picto- 
rial, descriptive and historical u by Christ. Wordsworth, 
p. 11 et quae sunt similia; máxime Lancii libr. de 
symb. arab. t. IV. (prae ceteris 2), quocum ef. „Mon. 
d. J. u 1848. (IV.) t. LVIII. De Typhonis larva alio 
loco accuratius dicam. Cum pugna illa selinuntia (cf. 
Wies. 1. a. I. V. 25) cf. A. H. Layardi libri quem in- 
scripsit: „Niniveh und seine Ueberreste“, fig. 28 *). 

Quibus in monumentis, quum solis luctantis imago 
mascula sit, quaeritur cur Graeci feraininum genus 
praetulerint. Ne quis credat Graecis in mentem ve- 
nisse, quod in minoris Asiae religionibus deus mas- 
culus Solaris cum dea frugum procreatrice in unam 
notionem confluxit. Generis causa Scyllam, Sphingem, 
Hecatem, Harpyias, Sirenas, Praxidicas conferendas 
esse duco. 


*) Haec sunt ejus verba : Ein Monument von Xanthos ver- 
dient, wegen seiner Verbindung von persischer und assyrischer 
Kunst- und Religionsemblemen ganz besondere Beachtung. Ich 
meine das Fragment eines Grabes im Brit. Museum (das Fragment 
eines lykiscben Monumentos), auf dem eine Figur dargestellt ist, 
die mit einem auf den Hinterfüssen stehenden Lowen ringt und 
ihn durchsticht. In der Behandlung ist diese Sculptur deshalb, 
weil man auf in Assyrien gefundenen Monumenten und Cylindern 
identische Darstellungen gefunden hat, so eigenthümlich assyrisch 
dase über ihren Ursprung kein Zweifel stattfínden kann. 

Gorgonem illum masculum, cujus raentio in Hyg. 
fab. p. 7 ed. Munck. et ibid. fab. CLI fit, de Gorgo- 
num nomine fictum esse eonjicio. 


Restat ut paucis . repetam , quae hueusque expó- 
sita sunt. 

A numis igitur Populoniae profectus postquam 
Rhodiorum adhibui, in Etruriam reversus Gorgonea ex 
Oriente eo venisse verisimillimum esse statui, id qnod 
per Siciliam factum esse posse triquetri natura ostendi, 
quae res et ad eam rationem considerandam duxit, 
qua Gorgoneum zodiacis et temporum indicibus appo- 
situm est, et eam qua cum aegide et floribus, deinde 
cum mari et inferís cohaereat. Quoniam de solé 
oriente cogitandum esse apparet, Persei naturam cum 
Mercurii breviter contuli. Utriusque dei symbolum cum 
globo mundano, solari, capite gorgoneo et leonino 
eadem ratione conjungi demonstravi. Herculis imagi- 
nibus adhibitis quid Ínter graecos et orientales mythos 
qui ad Gorgonem spectent, intercedat, postremum de 
genere Medusae paucis exposui. 

